স্টাফ রিপোর্টার ॥ সিএনজি অটোরিক্সার অতিরিক্ত ভাড়া আদায় ও যাত্রী হয়রানি বন্ধে বানিয়াচং উপজেলা প্রশাসন উদ্যোগ নিয়েছে। গতকাল ইউএনও এসএম মুনীর উদ্দীন বানিয়াচং সিএনজি মালিক সমিতির সভাপতি/সাধারণ সম্পাদক বরাবরে নোটিশ প্রেরণ করেন। যার অনুলিপি হবিগঞ্জের জেলা ম্যাজিষ্ট্রেট, পুলিশ সুপার, বানিয়াচং উপজেলা চেয়ারম্যান, বানিয়াচং থানার ওসি, সকল ইউ.পি চেয়ারম্যান, বানিয়াচং প্রেসক্লাবের সভাপতি/সাধারণ সম্পাদক, সকল বাজার ব্যবসায়ী কল্যাণ সমিতির সভাপতি/সাধারণ সম্পাদক ও বাস, জীপ, ম্যাক্সি সমিতির সভাপতি/সাধারণ সম্পাদক বরাবরে প্রেরণ করা হয়। নোটিশে উল্লেখ করা হয়, সিএনজি অটোরিক্সা মালিক সমিতির মাধ্যমে বানিয়াচং-হবিগঞ্জ রাস্তায় দীর্ঘদিন যাবত বেশ কিছু সিএনজি অটোরিক্সা চলাচল করছে। উপজেলা পরিষদ ও সিএনজি অটোরিক্সা মালিক সমিতি কর্তৃক আলাপ-আলোচনা ও সমঝোতার ভিত্তিতে উক্ত পথের ভাড়া যাত্রীপ্রতি ৩০ টাকা নির্ধারণ করা হয়েছিল। ...